b'\n_START_ARTICLE_\nIvan Josip Vitezi\xc4\x87\n_START_PARAGRAPH_\nDr Ivan Vitezi\xc4\x87 (27. kolovoza 1806. - 4. rujna 1877.), bio je kr\xc4\x8dki biskup. Brat je hrvatskog politi\xc4\x8dara Dinka Vitezi\xc4\x87a. _NEWLINE_Poznat je po tome \xc5\xa1to je 1863. prigodom obnove romani\xc4\x8dkog zvonika crkve sv. Lucije iz 13. st., graditelja Andrije iz Krka, dao sniziti zvonik za jedan kat. Istom prigodom je na uglovima je ugra\xc4\x91ena kamena plastika, simbol \xc4\x8detiri evan\xc4\x91elista.  _NEWLINE_Kr\xc4\x8dki je biskup bio od 1854. godine. Naslijedio je na biskupskoj stolici Bartola Bozani\xc4\x87a. Vitezi\xc4\x87 je bio biskup do 1877. godine. _NEWLINE_U svojoj je oporuci dao ustanoviti knji\xc5\xbenicu obitelji Vitezi\xc4\x87. To je izvr\xc5\xa1io njegov brat zakladnim listom od 17. prosinca 1898. godine, kao ovr\xc5\xa1itelj oporuke. Na ulazu u grad Vrbnik je tako sagra\xc4\x91en Hrvatski dom odnosno kako ga se jo\xc5\xa1 zvalo Vitezi\xc4\x87ev dom. Sve\xc4\x8dano je otvoren 4. kolovoza 1901. godine.'